[{"text_idx": "#000000", "text": "Cefnogi Cymunedau a Phroffiliau Cymunedol"}, {"text_idx": "#000001", "text": "Wedi\u2019i gynllunio fel gw\u0302yl go iawn yn y goedwig yn Nhreherbert ar gyfer 2021 a bellach wedi\u2019i gohirio tan 2022, bydd Avant yn awr yn treialu lleoliad y \u2018jam\u2019 cyntaf mewn lleoliad coetir yn y DU), yn gweithredu meddalwedd y system farnu ac yn ffilmio\u2019r hyn sy\u2019n bosib i rannu\u2019r cyfleoedd cyffrous ar gyfer y flwyddyn nesaf. Dyma bartneriaeth unigryw rhwng Avant, Croeso i\u2019n Coedwig a lleoliadau a busnesau lleol eraill. Mae Avant Cymru wedi ymuno a\u0302 chydweithwyr sy\u2019n dod a\u0302 chystadlaethau \u2018Breakin\u2019 ar draws y DU ynghyd gan ddefnyddio system sgorio achrededig ar y cyd a hybu digwyddiadau ei gilydd, pob un gyda phwynt gwerthu unigryw, ac yn rhoi cyfle cyffrous i ddod a\u0302 digwyddiad i\u2019r Rhondda a fyddai yn draddodiadol wedi\u2019i leoli mewn lleoliad canol dinas.\nBydd dod a\u0302 digwyddiad i galon y Cymoedd yn gweithio hefyd i oresgyn rhwystrau i gyfranogiad. Mewn cydweithrediad a\u0302 Larynx Entertainment, Motion Control Dance a Fusions Elite rydym yn datblygu rhwydwaith ar gyfer diwylliant Hip Hop a \u2018breakin\u2019 ar draws Cymru a bydd y rhwydweithio hwn yn cynyddu cyfranogiad ac yn cyfeirio digwyddiadau a gwaith ar y cyd yn y dyfodol.\n\u201cMae Avant Cymru yn hynod o ddiolchgar am y cyfle y mae\u2019r cyllid Pen y Cymoedd yn ei ddarparu, gan alluogi ni i gyd-greu gyda\u2019r gymuned, Croeso i\u2019n Coedwig, artistiaid Hip Hop ar draws Cymru a gyda Breakers ar draws y DU. Mae\u2019r cyfle i ddod a\u0302 digwyddiadau difyr a chyffrous i\u2019r Rhondda\u2019n bwysig iawn i ni, rydym yn credu bod y Rhondda\u2019n lle anhygoel i fyw ac rydym yn gyffrous i barhau i gydweithio ag eraill i ddarparu theatr, dawns, cyfleoedd a sioeau hip hop er mwyn i ni rannu profiadau, stori\u0308au a mwynhau treulio amser gyda\u2019n cymuned yn nhirwedd brydferth ein cymunedau\u201d \u2013 Rachel, Avant\n\u201cRydym yn gyffrous iawn i fod yn cefnogi Avant gyda grant gan y Gronfa Gweledigaeth o \u00a315,298.95 ar gyfer y Hip Hop Jam mewn cydweithrediad a\u0302 Chroeso i\u2019n Coedwig. Dyma brosiect partneriaeth unigryw i ddod a\u0302 digwyddiad i galon y Cymoedd a fydd yn gweithio hefyd i oresgyn rhwystrau i gyfranogiad. Maent yn datblygu rhwydwaith ar gyfer diwylliant Hip Hop a \u2018breakin\u2019 ar draws y DU a bydd hyn yn cynyddu cyfranogiad ac yn cyfeirio digwyddiadau a gwaith ar y cyd yn y dyfodol. Bydd y prosiect hwn hefyd yn ennyn diddordeb y cyhoedd ymhellach yng ngwaith Avant i adeiladu cynulleidfaoedd y dyfodol ar gyfer dosbarthiadau, sioeau, gwyliau a jamiau lleol ac yn cryfhau gwaith partneriaeth yng Nghwm Rhondda Uchaf.\u201d \u2013 Kate, Cyfarwyddwr Gweithredol Cronfa Gymunedol Pen y Cymoedd\nCefnogi gweithgareddau diwylliannol ac ysbryd cymunedol / creu amrediad o gyfleoedd cynaliadwy a diwylliannol yn yr ardal."}]